கேள்வி: பிரேர்னா தியோசுதலி - ஆரம்பகால வாழ்க்கை பற்றி விளக்கவும்.
பதில்: தியோசுதலி இந்தியாவில் மகாராட்டிரா மாநிலத்தின் மும்பையில் பிறந்தார். மும்பையில் உள்ள இயேசு மற்றும் மேரி கன்னியர் மடப்பள்ளியில் பயின்றார். பின்னர் மும்பையில் உள்ள புனித சேவியர் கல்லூரியில் பயின்று உளவியலில் முதுகலை உளவியல் பட்டம் பெற்றார். இவரது சகோதரரும் இந்திய கடற்படையில் ஓர் அதிகாரி ஆவார்.
கேள்வி: பிரேர்னா தியோசுதலி - கடற்படை வாழ்க்கை என்பது என்ன?
பதில்: தியோசுதலி 2009 ஆம் ஆண்டு இந்திய கடற்படையில் பணியில் நியமிக்கப்பட்டார். கடற்படை விமானப் பார்வையாளராக இருந்த இவர், கடல்சார் உளவு விமானமான பி-8I விமானத்தில் பணியாற்றினார். பின்னர் உவர் துபோலேவ் டியூ-142 விமானத்தின் முதல் பெண் நோக்காளராக ஆனார். இந்தியக் கடற்படைக் கப்பலான கொல்கத்தா வகுப்பு அழிகலன் கப்பலான ஐ.என்.எசு. சென்னையின் (டி65) முதல் லெப்டினன்ட்டாகப் பணியாற்றினார். 2023 ஆம் ஆண்டு திசம்பர் மாதத்தில் இந்தியக் கடற்படை போர்க்கப்பலின் கட்டளை அதிகாரியாக நியமிக்கப்பட்ட முதல் பெண்மணி என்ற பெருமையைப் பெற்றார். நீர்த்தாரை வேகத் தாக்குதல் கப்பலான ஐ.என்.எசு. திரிங்கட்டு டி61 என்ற முன்னணி கப்பலின் தலைமை அதிகாரியாக நியமிக்கப்பட்டார். இக்கப்பல் பெண் பணியாளர்களுக்கான 'அனைத்து வேலைகளும் - அனைத்து பதவிகளும்' என்ற இந்திய கடற்படையின் தத்துவத்தைப் பின்பற்றியது ஆகும். Who is she? |url=https://www.livemint.com/news/india/commander-prerna-deosthalee-first-woman-officer-indian-navy-command-indian-naval-warship-11701524907754.html |access-date=4 December 2023 |website=mint |language=en}} மேற்கு கடற்படை கடற்படைத் துணைத்தலைவருக்கு அடுத்த பணியாளரான சி. ஆர். பிரவீன் நாயர் என்ற கட்டளையிடும் கொடி அதிகாரி இவருக்கு நியமனக் கடிதத்தை வழங்கினார்.
கேள்வி: பிரேர்னா தியோசுதலி - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: தியோசுதலி தன் வாழ்க்கை துணைவராக ஒரு கடற்படை அதிகாரியை திருமணம் செய்து கொண்டார். இத்தம்பதியருக்கு ஒரு மகள் உள்ளார்.